SHL

SHL (lyhenne sanoista Svenska Hockeyligan ja Swedish Hockey League) on jääkiekon 14 joukkueen ammattilaissarja Ruotsissa. SHL on Ruotsin korkein sarjataso ja Länsi-Euroopan kovatasoisimpia jääkiekkosarjoja Suomen SM-liigan ja Sveitsin National League A:n ohella. Sarjan nimi muuttui Elitserienistä SHL:ksi kesällä 2013. Kaudesta 2015-2016 sarjassa pelaa 14 joukkuetta.http://yle.fi/urheilu/muutoksen_tuulet_puhaltavat_ruotsin_kiekkoliigassa/7136030 Yle: Muutoksen tuulet puhaltavat Ruotsin kiekkoliigassa Ensimmäinen kausi Elitserien-nimen alla pelattiin 1975–1976. Ruotsin mestaruudesta on kuitenkin pelattu jo vuodesta 1922. SHL-pelaajista suurin osa on luonnollisesti ruotsalaisia. Esimerkiksi kaudella 2006–2007 heitä oli noin 70 prosenttia pelaajista. Ruotsin jääkiekkoliiton mukaan SHL:n kahdentoista seuran edustusjoukkueiden kokoonpanoissa oli kauden 2006–2007 alussa 99 ulkomaalaista ja juniorijoukkueet mukaan luettuina seuroissa oli yhteensä 127 ulkomaalaista. Kaudella 2014–2015 sarjan yleisökeskiarvo oli 6 036.iihf.com - Attendance 2014-2015 == Historia == Ruotsin-mestaruudesta pelattiin ensimmäistä kertaa vuonna 1922, kaksi vuotta sen jälkeen kun laji oli tuotu maahan. IK Göta voitti ensimmäisen mestaruuden, ja myös kaksi seuraavaa, vuosina 1924 ja 1925. Elitserien käynnistyi 5. lokakuuta 1975, samana vuonna kuin Suomen nykyinen pääsarja SM-liiga. Tuolloin jokainen joukkue pelasi yhteensä 36 ottelua. Alun perin liigassa kamppaili 10 joukkuetta, mutta vuonna 1987 liigaa laajennettiin kahdella joukkueella. == Kauden rakenne == SHL:n runkosarja käynnistyy syyskuussa ja jatkuu maaliskuuhun asti. Sen jälkeen pelataan pudotuspelejä huhtikuuhun asti. Pudotuspelit pelataan paras seitsemästä -järjestelmällä, jossa neljällä voitolla pääsee seuraavalle kierrokselle. Finaalien voittaja on Ruotsin mestari () === Runkosarja === Runkosarjassa jokainen joukkue pelaa 52 ottelua. Varsinaisella peliajalla voitosta saa kolme pistettä, jatkoajalla voitosta kaksi ja jatkoaikahäviöstä yhden pisteen. Varsinaisella peliajalla tulleesta häviöstä ei saa pisteitä. Runkosarjan voittaa joukkue, jolla on runkosarjan päätteeksi eniten pisteitä. Runkosarjan voittaja palkitaan miljoonalla kruunulla (noin 90 000 euroa). Runkosarjan toinen saa 500 000 kruunua ja kolmas 250 000 kruunua. Runkosarjan kahdeksan parasta jatkaa pudotuspeleihin. Runkosarjan kaksi viimeistä joutuvat karsimaan Kvalserienissä paikastaan SHL:ssä. == Joukkueet kaudella 2024–2025 == Joukkue Kaupunki Kotihalli Perustettu Päävalmentaja Brynäs IF Gävle Monitor ERP Arena 1912 Niklas Gällstedt Frölunda HC Göteborg Scandinavium 1943 Roger Rönnberg Färjestad BK Karlstad Löfbergs Arena 1932 Tomas Mitell HV71 Jönköping Husqvarna Garden 1971 Anton Blomqvist Leksands IF Leksand Tegera Arena 1938 Charles Berglund Mikael Karlberg Linköping HC Linköping Saab Arena 1976 Klas Östman Luleå HF Luulaja Coop Norrbotten Arena 1977 Thomas Berglund Malmö Redhawks Malmö Malmö Arena 1972 Tomas Kollar Modo Hockey Örnsköldsvik Hägglunds Arena 1921 Mattias Karlin Rögle BK Ängelholm Catena Arena 1921 Roger Hansson Skellefteå AIK Skellefteå Skellefteå Kraft Arena 1921 Andreas Falk Pierre Johnsson Timrå IK Timrå SCA Arena 1928/1938 (seuran jääkiekkojaosto) Olli Jokinen Växjö Lakers HC Växjö Vida Arena 1997 Jörgen Jönsson Örebro HK Örebro Behrn Arena 1990 Niklas Eriksson === Entiset joukkueet === * AIK IF * Djurgårdens IF * IF Björklöven * IK Oskarshamn * Hammarby IF * Karlskrona HK * Mora IK * Södertälje SK * Väsby IK Hockey * Västerås IK * Örebro IK == Ruotsin mestarit == :Täydellinen lista mestareista artikkelissa Luettelo jääkiekon Ruotsin mestareista Joukkue Ruotsin mestaruudet Elitserien/SHL mestaruudet Djurgårdens IF 16 6 Brynäs IF 13 6 Färjestad BK 9 9 IK Göta 9 0 Hammarby IF 8 0 AIK IF 7 2 Södertälje SK 7 1 HV71 5 5 Frölunda HC 5 4 Leksands IF 4 0 Skellefteå AIK 4 4 Malmö Redhawks 2 2 Modo Hockey 2 2 Växjö Lakers 4 4 IF Björklöven 1 1 Luleå HF 1 1 Gävle GIK 1 0 ==Ennätyksiä== ===Yhdellä kaudella=== Runkosarja * Eniten tehopisteitä: Håkan Loob 42+34=76 (1982–1983) * Eniten maaleja: Håkan Loob 42 (1982–1983) * Eniten maalisyöttöjä: Bud Holloway 51 (2012–2013) * Eniten rangaistusminuutteja: Lance Ward 273 (2006–2007) Pudotuspelit * Eniten tehopisteitä: Bud Holloway 10+13=23 (2011–2012) * Eniten maaleja: Jakob Silfverberg 13 (2011–2012) * Eniten maalisyöttöjä: Espen Knutsen 16 (1999–2000) * Eniten rangaistusminuutteja: Patric Blomdahl 94 (2005–2006) ===Koko ajalta=== Runkosarja * Eniten tehopisteitä: Fredrik Bremberg 206+375=581 (1990–2012) * Eniten maaleja: Lars- Gunnar Pettersson 270 (1980–1994) * Eniten maalisyöttöjä: Johan Davidsson 386 (1993–2013) * Eniten otteluita: Jan Sandström 952 (1997–2018) * Eniten rangaistusminuutteja: Andreas Jämtin 1465 (2001–2017) Pudotuspelit * Eniten tehopisteitä: Jörgen Jönsson 49+74=123 (1994–2009) * Eniten maaleja: Jörgen Jönsson 49 (1994–2009) * Eniten maalisyöttöjä: Johan Davidsson 75 (1995–2013) * Eniten otteluita: Jörgen Jönsson 163 (1994–2009) * Eniten rangaistusminuutteja: Per Ledin 294 (1999–2015) == Katso myös == * Luettelo SHL:ssä jääkiekkoilleista suomalaisista * HockeyAllsvenskan – Ruotsin toiseksi korkein sarjataso * J20 Superelit – Ruotsin jääkiekon junioreiden pääsarja == Lähteet == == Aiheesta muualla == * SHL.se * HockeySnack – Meetingplace for the fans * Elitserien – The place for the fans * Elitserien – Tilastoja Luokka:Seulonnan keskeiset artikkelit